b'\n_START_ARTICLE_\nM/S Breant\n_START_SECTION_\nK\xc3\xa4ytt\xc3\xb6historia\n_START_PARAGRAPH_\nMarraskuussa 1979 alus luovutettiin Ivar Lundh & Co Ab:n omistukseen, joka rekister\xc3\xb6i aluksen Ruotsin lipun alle. Kotisatamaksi tuli Tukholma. T\xc3\xa4m\xc3\xa4n j\xc3\xa4lkeen Iggesund Product aloitti liikenn\xc3\xb6innin Breantilla Alankomaiden ja Ruotsin v\xc3\xa4lill\xc3\xa4._NEWLINE_Vuonna 1996 alus aikarahdattiin suomalaisen Transfennican liikenteeseen, reitille Suomi\xe2\x80\x93Lyypekki\xe2\x80\x93Englanti. Syksyll\xc3\xa4 1997 laiva vaihtoi kaksi kertaa reitti\xc3\xa4; ensin Rauma\xe2\x80\x93Kotka\xe2\x80\x93Hanko\xe2\x80\x93Lyypekki ja sitten Rauma\xe2\x80\x93Rostock\xe2\x80\x93Lyypekki. My\xc3\xb6hemmin Brax Shipholding Rederi Ab osti Breantin. Tammikuussa 2001 alus aikarahdattiin Bow Marine Oy:n liikenteeseen linjalle Helsinki\xe2\x80\x93Hamina\xe2\x80\x93Tallinna\xe2\x80\x93Bremerhaven\xe2\x80\x93Bremen. Jonkin ajan kuluttua laivan kotisatamaksi vaihdettiin Lontoo. Lokakuussa 2002 Breant aikarahdattiin SCF Viborg Linen liikenteeseen v\xc3\xa4lille Kiel\xe2\x80\x93Viipuri.\n_START_SECTION_\nSuomalaiseen omistukseen\n_START_PARAGRAPH_\nVuonna 2004 suomalainen Rederi AB Lillgaard osti Breantin. Omistajan suomalaisuudesta huolimatta alus rekister\xc3\xb6itiin Yhdistyneen kuningaskunnan lipun alle. Vuonna 2005 laiva aikarahdattiin DFDS Tor Linen liikenteeseen Pietarin ja Kielin v\xc3\xa4lille. Syyskuussa Breantin rahtaussopimus DFDS Tor Linen kanssa p\xc3\xa4\xc3\xa4ttyi ja uusi solmittiin SeaMaltan kanssa. SeaMalta meni kuitenkin jo joulukuussa konkurssiin. Maaliskuussa 2006 alus aikarahdattiin espanjalaisen Balearian liikenteeseen._NEWLINE_11. kes\xc3\xa4kuuta 2007 alus hinattiin telakalle Ruotsiin konehuoneessa sattuneen tulipalon vuoksi. My\xc3\xb6hemmin samana vuonna Breant aikarahdattiin Stella Linesin liikenteeseen. Vuonna 2008 alus rekister\xc3\xb6itiin Suomen lipun alle.'